b"\n_START_ARTICLE_\nByte\n_START_SECTION_\nOrigen\n_START_PARAGRAPH_\nAquest terme \xc3\xa9s angl\xc3\xa8s, ve de l'expressi\xc3\xb3 binary term (\xc2\xabterme binari\xc2\xbb), i s'utilitza en inform\xc3\xa0tica i telecomunicaci\xc3\xb3. Alguns ordinadors antics treballaven amb bytes de 6, 7 o 9 bits. Tanmateix, es va triar el nombre actual, perqu\xc3\xa8 es va considerar que un byte de 8 bits (2\xe2\x81\xb8 = 256 valors possibles) emmagatzemava una quantitat d'informaci\xc3\xb3 acceptable.\n_START_SECTION_\nInformaci\xc3\xb3 espec\xc3\xadfica\n_START_PARAGRAPH_\nEl byte \xc3\xa9s el m\xc3\xadnim conjunt d'informaci\xc3\xb3 amb qu\xc3\xa8 treballen els ordinadors. S'utilitza principalment per designar la quantitat de mem\xc3\xb2ria de l'ordinador i dels sistemes d'emmagatzematge. Tamb\xc3\xa9 \xc3\xa9s un tipus de dades enter en programaci\xc3\xb3. El conjunt de 2 bytes s'anomena paraula (de l'angl\xc3\xa8s word), i 4 bytes \xc3\xa9s una doble paraula."